Λυκαυγές

[μικρογραφία|Θερινό λυκαυγές πάνω από την [Έρημος Μοχάβι|έρημο Μοχάβι στην Καλιφόρνια.]]
Με τον όρο **λυκαυγές** χαρακτηρίζεται γενικά η χρονική περίοδος από την έναρξη της διάλυσης του σκότους μέχρι την ανατολή του Ηλίου. Αντίθετος όρος είναι το λυκόφως.

## Τύποι λυκαυγούς
Το λυκαυγές ξεκινά με το πρώτο φως της ημέρας και συνεχίζει μέχρι ο Ήλιος να ανατείλει. Το πρωινό λυκόφως χωρίζεται σε τρεις φάσεις, οι οποίες καθορίζονται από την γωνιακή απόσταση του κέντρου του Ήλιου (σε μοίρες κάτω από τον ορίζοντα) το πρωί . Πρόκειται για το αστρονομικό, το ναυτικό και το πολιτικό λυκόφως.

### Αστρονομικό λυκαυγές
Το αστρονομικό λυκαυγές ξεκινά όταν το κέντρο του Ήλιου βρίσκεται 18 μοίρες κάτω από τον ορίζοντα το πρωί.  Κατόπιν, ακολουθεί το αστρονομικό λυκόφως μέχρι το κέντρο του Ήλιου να βρεθεί 12 μοίρες κάτω από τον ορίζοντα. Σε αυτό το σημείο, ένα πολύ μικρό μέρος των ακτίνων του Ήλιου φωτίζει τον ουρανό και τα πιο αμυδρά αστέρια αρχίζουν να εξαφανίζονται. Το αστρονομικό λυκαυγές είναι συχνά δυσδιάκριτο την νύχτα, ειδικά σε περιοχές με φωτορύπανση. Το αστρονομικό λυκαυγές σηματοδοτεί την αρχή του αστρονομικού λυκόφωτος, το οποίο διαρκεί μέχρι το ναυτικό λυκαυγές.
μικρογραφία|289x289εσ|Πολιτικό, ναυτικό κι αστρονομικό λυκαυγές, όταν ορίζεται ως η ώρα έναρξης του αντίστοιχου λυκόφωτος.

### Ναυτικό λυκαυγές
Το ναυτικό λυκόφως αρχινά όταν υπάρχει αρκετό φως για τους ναυτικούς να διακρίνουν τον ορίζοντα στην θάλασσα, αλλά ο ουρανός είναι ακόμα πολύ σκοτεινός για να εκτελέσουν δραστηριότητες σε εξωτερικούς χώρους. Ξεκινά όταν το κέντρο του Ήλιου βρίσκεται 12 μοίρες κάτω από τον ορίζοντα το πρωί. Το ναυτικό λυκαυγές σηματοδοτεί την έναρξη του ναυτικού λυκόφωτος, το οποίο διαρκεί μέχρι το πολιτικό λυκαυγές.

### Πολιτικό λυκαυγές
Το πολιτικό λυκαυγές αρχινά όταν υπάρχει αρκετό φως για να διακρίνονται τα περισσότερα αντικείμενα, ώστε να μπορούν να ξεκινήσουν ορισμένες δραστηριότητες σε εξωτερικούς χώρους. Συμβαίνει όταν το κέντρο του Ήλιου βρίσκεται 6 μοίρες κάτω από τον ορίζοντα το πρωί.

Όταν ο ουρανός είναι καθαρός, έχει μπλε χρώμα, ενώ αν υπάρχουν σύννεφα ή ομίχλη, εμφανίζονται χρώματα όπως το μπρούτζο, το πορτοκαλί και το κίτρινο. Ορισμένα φωτεινά αστέρια και πλανήτες όπως η Αφροδίτη και ο Δίας είναι ακόμα ορατοί με γυμνό μάτι κατά το πολιτικό λυκαυγές. Αυτή την στιγμή σηματοδοτεί την έναρξη του πολιτικού λυκόφωτος, το οποίο διαρκεί μέχρι την ανατολή του Ηλίου.thumb|300px|Λυκαυγές είναι η περίοδος του χρόνου ανάμεσα στην αστρονομική αυγή και την ανατολή του Ηλίου.

## Επιπτώσεις γεωγραφικού πλάτους
Η διάρκεια του πρωινού λυκόφωτος (δηλαδή μεταξύ του αστρονομικού λυκόφωτος και της ανατολής του ήλιου) ποικίλλει σημαντικά ανάλογα με το γεωγραφικό πλάτος του παρατηρητή: ολίγον περισσότερον από 70 λεπτά στον Ισημερινό έως πολλές ώρες στις πολικές περιοχές.

### Στον Ισημερινό
Η περίοδος του λυκόφωτος είναι μικρότερη στον Ισημερινό, όπου ο Ήλιος των ισημεριών ανατέλλει απ' την ανατολή και δύει απ' την δύση, σε ορθή γωνία προς τον ορίζοντα. Κάθε στάδιο του λυκόφωτος (πολιτικό, ναυτικό και αστρονομικό) διαρκεί μόνο 24 λεπτά. Σε όλη την Γη, η περίοδος του λυκόφωτος είναι μικρότερη γύρω στις ισημερίες και μεγαλύτερη στα ηλιοστάσια.

### Στις πολικές περιοχές
Η διάρκεια της ημέρας αυξάνεται καθώς πλησιάζει το θερινό ηλιοστάσιο, ενώ η διάρκεια της νύχτας αυξάνεται καθώς πλησιάζει το χειμερινό ηλιοστάσιο. Αυτό μπορεί να έχει πιθανή επίδραση στους χρόνους και τη διάρκεια του λυκαυγούς και του λυκόφωτος. Αυτή η επίδραση είναι πιο έντονη πλησιέστερα στους πόλους, όπου ο Ήλιος ανατέλλει κατά την εαρινή ισημερία και δύει κατά την φθινοπωρινή ισημερία, με μεγάλη περίοδο λυκόφωτος, που διαρκεί για μερικές εβδομάδες.
[μικρογραφία|Λυκαυγές στο [Αστεροσκοπείο Λα Σίγια, στην Χιλή.]]
Ο πολικός κύκλος (στα 66°33′50.3″ βόρειο ή νότιο γεωγραφικό πλάτος) ορίζεται ως το χαμηλότερο γεωγραφικό πλάτος στο οποίο ο Ήλιος δεν δύει κατά το θερινό ηλιοστάσιο. Συνεπώς, η γωνιακή ακτίνα του πολικού κύκλου είναι ίση με τη γωνία μεταξύ του ισημερινού επιπέδου της Γης και του επιπέδου της εκλειπτικής. Αυτή η περίοδος χωρίς δύση του Ήλιου μεγαλώνει όσο πλησιάζουμε προς τους πόλους.

Κοντά στο θερινό ηλιοστάσιο, τα γεωγραφικά πλάτη υψηλότερα από περίπου 54°34′ δεν σκοτεινιάζουν ποτέ περισσότερο από το ναυτικό λυκόφως. Το "σκοτάδι της νύχτας" ποικίλλει σημαντικά σε αυτά τα γεωγραφικά πλάτη.

Σε γεωγραφικά πλάτη υψηλότερα από περίπου 60°34′, οι καλοκαιρινές νύχτες δεν σκοτεινιάζουν ποτέ περισσότερο από το πολιτικό λυκόφως. Αυτή η περίοδος «λαμπρών νυχτών» είναι μεγαλύτερη σε υψηλότερα γεωγραφικά πλάτη.

#### Παράδειγμα
[μικρογραφία|Το Εθνικό Πάρκο Σιέρα Ντος Ογκάος, στην [Ρίο ντε Τζανέιρο (πολιτεία)|πολιτεία Ρίο ντε Τζανέιρο, στην Βραζιλία, κατά το λυκαυγές.]]
Γύρω από το θερινό ηλιοστάσιο, η Γλασκώβη της Σκωτίας στα 55°51′ Β και η Κοπεγχάγη της Δανίας στα 55°40′ Β, έχουν μερικές ώρες «νυχτερινής αίσθησης». Το Όσλο της Νορβηγίας στα 59°56′ Β και η Στοκχόλμη της Σουηδίας στα 59°19′ Β, φαίνονται πολύ φωτεινά όταν ο Ήλιος βρίσκεται κάτω από τον ορίζοντα. Όταν ο Ήλιος φτάσει 9,0 έως 9,5 μοίρες κάτω από τον ορίζοντα (στο θερινό ηλιοστάσιο αυτό συμβαίνει σε γεωγραφικά πλάτη 57°30′–57°00′), το ζενίθ σκοτεινιάζει ακόμα και σε νύχτες χωρίς σύννεφα (αν δεν υπάρχει πανσέληνος) και τα φωτεινότερα αστέρια είναι καθαρά ορατά σε ένα μεγάλο μέρος του ουρανού.

## Στον Χριστιανισμό
Ο Ιησούς Χριστός στην Αγία Γραφή συχνά συμβολίζεται ως αυγή. Ο Χριστιανισμός διδάσκει ότι ο Χριστός αναστήθηκε την τρίτη ημέρα κατά την διάρκεια του πρωινού. Η πρώτη είναι η καθορισμένη ώρα της προσευχής της παραδοσιακής θείας λειτουργίας (Κανονικές Ώρες) στη χριστιανική λειτουργία, που λέγεται την πρώτη ώρα της ημέρας Ο Όρθρος είναι χρονικό διάστημα λίγο πριν από την ανατολή του Ηλίου. Είναι μέρος μέτρησης της ημέρας που κληρονομείται από τη ρωμαϊκή περίοδο και διατηρείται ακόμη στον Χριστιανισμό. Συγκεκριμένα, το 24ωρο αρχίζει από την αρχή της νύχτας και χωρίζεται σε 7 καιρούς: τρεις της νύχτας (εσπέρα, μεσονύχτιο και όρθρος) και τέσσερις της ημέρας (α´ ώρα, γ´ ώρα, στ´ ώρα και θ´ ώρα). Στον Χριστιανισμό, οι ταφές γίνονται προς την κατεύθυνση του λυκαυγούς.

## Στην λογοτεχνία

* Ο Όμηρος χρησιμοποιεί συχνά το επίθετο «*ῥοδοδάκτυλος Ἠώς*» στην *[[Ιλιάδα]]* και στην *[[Οδύσσεια]]*.

## Παραπομπές


Κατηγορία:Φυσικά φαινόμενα